**ΠΑΝΕΛΛΗΝΙΑ ΟΜΟΣΠΟΝΔΙΑ ΣΩΜΑΤΕΙΩΝ ΠΑΝΕΛΛΗΝΙΑ ΟΜΟΣΠΟΝΔΙΑ ΣΩΜΑΤΕΙΩΝ**

**ΚΛΙΝΙΚΟΕΡΓΑΣΤΗΡΙΑΚΩΝ ΕΙΔΙΚΟΤΗΤΩΝ ΙΔΙΩΤΙΚΗΣ ΠΡΩΤΟΒΑΘΜΙΑΣ ΥΓΕΙΑΣ (ΠΟΣΙΠΥ)**

**(ΠΟΣΚΕ) Πανεπιστημίου 56 Αθήνα Τ.Κ. 106 78**

ΧΑΡ.ΤΡΙΚΟΥΠΗ 12,ΗΛΙΟΥΠΟΛΗ Τ.Κ 16346

ΤΗΛ.210-9959181,FAX:210-9916854

Email: poske2013@gmail.com

Δνση Επικοινωνίας : Χαρ.Τρικούπη 12 Ηλιούπολη

Αθήνα 23/02/2017

**ΔΕΛΤΙΟ ΤΥΠΟΥ**

**ΘΕΜΑ: Συνάντηση με πρόεδρο ΕΟΠΥΥ για ληξιπρόθεσμα και clawback**

Μετά από πρόσκληση του προέδρου του ΕΟΠΥΥ κ.Μπερσίμη Σωτηρίου έγινε συνάντηση των προέδρων της ΠΟΣΚΕ κ.Πατσουράκου Φωτίου και ΠΟΣΙΠΥ κ.Χατζηπαναγιώτου Θεόδωρου για ενημέρωση για τις ληξιπρόθεσμες οφειλές και το clawback.

Για τις ληξιπρόθεσμες οφειλές των ταμείων προ ΕΟΠΥΥ αλλά και της οφειλής του ΕΟΠΥΥ του 10% των επισκέψεων 2012-2015 ο πρόεδρος του ΕΟΠΥΥ ενημέρωσε ότι είναι σε εξέλιξη η ενταλματοποίηση του 10% των επισκέψεων του έτους 2012 και 2013 και σε συνέχεια των επομένων ετών. Για τα ταμεία προ του ΕΟΠΥΥ το ΤΑΠΟΤΕ, ΕΤΑΠ-ΜΜΕ και ΟΠΑΔ είναι στο στάδιο οριστικοποίησης και ενταλματοποίησης, ενώ για τα υπόλοιπα ταμεία υπήρξε σύσκεψη με τον ΕΦΚΑ για την περαιτέρω εκκαθάριση τους καθώς έχουν περιέλθει σε αυτόν. Βάσει νόμου η καταληκτική ημερομηνία είναι η 30/6/2017.

Για το clawback των προηγούμενων ετών, διευκρινίστηκε ότι μετά τον συμψηφισμό των παρακρατηθέντων μηνών και του υπολοίπου 10% των εργαστηριακών εξετάσεων και ιατρικών πράξεων, για το ενδεχομένως οφειλόμενο ποσό που θα προκύψει από τους παρόχους, θα ισχύσει η πρόταση των Ομοσπονδιών και η συμφωνία που είχε γίνει με τον ΕΟΠΥΥ για την σταδιακή παρακράτησή του σε ισόποσες μηνιαίες δόσεις έως και 12 μήνες ή και περισσότερους αν χρειάζεται, για να μην υπάρξει οικονομική ασφυξία των ιατρών, εργαστηρίων και πολυιατρείων από την εφ’άπαξ καθολοκληρία παρακράτηση του γεγονός που θα σημαίνει ότι για κάποιους μήνες δεν θα πληρωθούν οι συμβεβλημένοι πάροχοι, θέση η οποία είχε εξάλλου διατυπωθεί και στην συνάντηση που είχε γίνει και στον ΙΣΑ με τον πρόεδρο του ΕΟΠΥΥ στις 22/9/2016.

Οι 2 Ομοσπονδίες θα παρακολουθούν την υλοποίηση των ανωτέρω ανακοινώσεων για την διασφάλιση των μελών τους.

**Με τιμής**

Οι Πρόεδροι των Σωματείων

**Ο Πρόεδρος Π.Ο.Σ.Ι.Π.Υ. Ο Πρόεδρος Π.Ο.Σ.Κ.Ε.**

Θεόδωρος Χατζηπαναγιώτου Πατσουράκος Φώτιος